《题春台观》
唐代·薛逢

殿前松柏晦苍苍，杏绕仙坛水绕廊。垂露额题精思院，

博山炉袅降真香。苔侵古碣迷陈事，云到中峰失上方。

便拟寻溪弄花去，洞天谁更待刘郎。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。